അതിര്ത്തിയിലെ നുഴഞ്ഞുകയറ്റം ചൈനയ്ക്ക് അന്ത്യശാസനം നല്കാന് 13ാംവട്ട കോര് കമാന്ഡര്തല ചര്ച്ച ഇന്ന് India China Border Conflict ദില്ലി: കിഴക്കന് ലഡാക്കിലെ 17 മാസം നീണ്ടുനിന്ന സംഘര്ഷത്തിന് പരിഹാരം കാണുന്നതിനുള്ള ഇന്ത്യചൈന IndiaChina കോര്പ്സ് കമാന്ഡര്തല ചര്ച്ചയുടെ പതിമൂന്നാം ഘട്ടം ഇന്ന് നടക്കും. ചുഷുല്മോള്ഡോ ബോര്ഡര് പേഴ്സണല് മീറ്റിംഗ് ബിപിഎം പോയിന്റില് ചൈനീസ് ഭാഗത്ത് രാവിലെ 10 മണിക്കാണ് കൂടിക്കാഴ്ച നടക്കുക. പതിനാലാം കോര്പ്സ് കമാന്ഡര് ലെഫ്റ്റനന്റ് ജനറല് പിജികെ മേനോന് ഇന്ത്യന് പ്രതിനിധി സംഘത്തിന് നേതൃത്വം നല്കും. സംഘത്തില് ഒരു നയതന്ത്ര പ്രതിനിധിയും ഉള്പ്പെടുന്നു. ചൈനയുടെ പ്രതിനിധി സംഘത്തെ സൗത്ത് സിന്ജിയാങ് മിലിട്ടറി ഡിസ്ട്രിക്റ്റിന്റെ കമാന്ഡര് മേജര് ജനറല് ലിയു ലിന് നയിക്കും. ലഡാക്ക് അതിര്ത്തി വിഷയത്തില് ഇത് 13ാം വട്ടമാണ് ഇരു രാജ്യങ്ങളിലെ സൈന്യങ്ങളും തമ്മില് ചര്ച്ച നടത്തുന്നത്. ലേ ആസ്ഥാനമായുള്ള 14ാം കോര് മേധാവി ലഫ്. ജനറല് പി ജി കെ മേനോനാണ് ഇന്ത്യന് സംഘത്തെ നയിക്കുന്നത്. ഹോട്സ് സ്പ്രിംഗ്സ് മേഖലയിലെ സൈനിക പിന്മാറ്റമുള്പ്പെടെയാകും ഇന്നത്തെ യോഗത്തിലെ പ്രധാന ചര്ച്ചാ വിഷയം. നിലവില് ഹോട്സ്പ്രിംഗ് പോയിന്റ് 15 ല് സംഘര്ഷ സമാനമായ അവസ്ഥയാണ് നിലവില് ഉള്ളത്. മേഖലയില് ഇന്ത്യ ചൈന സൈനികര് മുഖാമുഖം നിലയുറപ്പിച്ചിരിക്കുയാണ്. അതേസമയം സംഘര്ഷ സമാന സാഹചര്യമുള്ള ദെംചോക്, ദെസ്പാംഗ് എന്നിവിടങ്ങളിലെ സൈനിക പിന്മാറ്റം പിന്നീടാകും ചര്ച്ച ചെയ്യുകയെന്നാണ് വിവരം. ചൈനീസ് പ്രകോപനത്തിന് പിന്നാലെ ലഡാക്കില് നിലനില്ക്കുന്ന സംഘര്ഷാവസ്ഥ ചര്ച്ചകളിലൂടെ പൂര്ണമായും പരിഹരിക്കുകയാണ് ഇന്ത്യയുടെ ലക്ഷ്യം. അതിനാല് ആരംഭം മുതല് തന്നെ ചൈനയുമായി ചര്ച്ചകള് തുടരുകയാണ്. കഴിഞ്ഞ തവണ നടത്തിയ ചര്ച്ചകളുടെ ഫലമായി ഗാല്വന്, പാംഗോംങ്, ഗോഗ്ര എന്നിവിടങ്ങളില് നിന്നും ഇരു വിഭാഗം സൈനികരും പൂര്ണമായും പിന്വാങ്ങിയിട്ടുണ്ട്. കടന്നുകയറിയ മേഖലകളില് നിന്നെല്ലാം ചൈനീസ് സൈന്യം പിന്വാങ്ങണമെന്നാണ് ഇന്ത്യയുടെ ആവശ്യം. എന്നാല് ഇതിന് ചൈന തയ്യാറാകുന്നില്ല. മാത്രമല്ല അതിര്ത്തിയില് വീണ്ടും സംഘര്ഷത്തിന് ചൈന ശ്രമിക്കുന്നുമുണ്ട്.